**Παιχνίδι ο πόλεμος**

Για μας παιχνίδι ο πόλεμος και το ντουφέκι γλέντι.

Τα βόλια που σφυρίζουνε, δε σκιάζουν το λεβέντη.

Κι είναι χαρά, Πατρίδα μου, για σε να πολεμήσω

και τη ζωή που μού ‘δωσες, να σου τη δώσω πίσω.

Τώρα, που το άδικο του εχθρού με βασανίζει χέρι,

γέροι, γυναίκες και παιδιά, θε να γενούμε ταίρι.

Ένας στρατός, με μια καρδιά, σε μια φωνή θ’ ακούμε!

“Ελεύθερα πεθαίνουμε και δούλοι εμείς δε ζούμε”!

Οι Θερμοπύλες τό ‘δειξαν, τ’ Αρκάδια, οι Μαραθώνες

και τό ‘δαν και θαμπώθηκαν χώρες, λαοί και αιώνες.

Μες στην καρδιά με γράμματα, γραμμένο μια για πάντα

πάντ’ άσβηστο, πάντ’ άγρυπνο, θα ζει και το Σαράντα.